Bieķensala
Koordinātas: 56°55′48″N 24°06′08″E﻿ / ﻿56.93000°N 24.10222°E﻿ / 56.93000; 24.10222 Bieķensala Bieķensala jeb Benkena sala (vācu: Benkensholm) ir bijusī sala Daugavas lejteces paplašinājumā pie upes kreisā pamatkrasta tagadējā Torņakalna apkaimē, kur mūsdienās atrodas industriālā apbūve. Tās maksimālais garums bijis 3,3 km, platums 0,6 km, augstums 1,5 – 3 m. No krasta to atdalīja tagad gandrīz aizbērtais Kīleveina grāvis (jeb Torņa grāvis, arī Masta grāvis), bet no Lucavsalas Bieķengrāvis. Tagad seno Daugavas pamatkrastu pie Bieķensalas iezīmē Jelgavas un Bauskas ielas.